
аб гарманізаванай сістэме вызначэння паходжання тавараў, якія вывозяцца з мытнай тэрыторыі Еўразійскага эканамічнага саюза
Дзяржавы – члены Еўразійскага эканамічнага саюза, якія называюцца ў далейшым дзяржавамі-членамі,
грунтуючыся на Дагаворы аб Еўразійскім эканамічным саюзе ад 29 мая 2014 года і Дагаворы аб Мытным кодэксе Еўразійскага эканамічнага саюза ад 11 красавіка 2017 года,
прызнаючы неабходнасць удасканалення і развіцця сістэмы пацвярджэння паходжання тавараў, якая прымяняецца ў дзяржавах-членах,
грунтуючыся на прынцыпах галоснасці і недыскрымінацыі ўдзельнікаў знешнегандлёвай дзейнасці,
імкнучыся да забеспячэння прымянення адзіных падыходаў у сферы вызначэння, сведчання і пацвярджэння паходжання тавараў, якія вывозяцца з мытнай тэрыторыі Еўразійскага эканамічнага саюза (далей – Саюз),
кіруючыся агульнапрызнанымі правіламі міжнароднага гандлю,
пагадзіліся з наступным:
Артыкул 1
Агульныя палажэнні
З мэтай забеспячэння адзінства падыходаў да вызначэння, сведчання і пацвярджэння паходжання тавараў пры іх вывазе з мытнай тэрыторыі Саюза прымяняецца гарманізаваная сістэма вызначэння паходжання тавараў, якія вывозяцца з мытнай тэрыторыі Саюза.
Артыкул 2
Вызначэнні
Для мэт гэтага Пагаднення выкарыстоўваюцца паняцці, якія азначаюць наступнае:
«верыфікацыя» – устанаўленне арыгінальнасці сертыфіката аб паходжанні тавару і (або) дакладнасці ўтрыманых у дакуменце аб паходжанні тавару звестак;
«орган верыфікацыі» – орган дзяржавы-члена, упаўнаважаны ў адпаведнасці з заканадаўствам дзяржавы-члена на ажыццяўленне верыфікацыі;
«дэкларацыя аб паходжанні тавару» – камерцыйны або любы іншы дакумент, які мае дачыненне да тавару, які вывозіцца з мытнай тэрыторыі Саюза і ўтрымлівае звесткі аб паходжанні тавару, заяўленыя вытворцам, прадаўцом або адпраўшчыкам дзяржавы-члена ў сувязі з яго вывазам з мытнай тэрыторыі Саюза;
«дакумент аб паходжанні тавару» – дэкларацыя аб паходжанні тавару або сертыфікат аб паходжанні тавару;
«вызначэнне паходжання тавару» – сукупнасць дзеянняў, якія ажыццяўляюцца асобай, якая мае права валодання, карыстання і (або) распараджэння таварам, або ўпаўнаважаным органам з мэтай устанаўлення паходжання тавару, які вывозіцца з мытнай тэрыторыі Саюза, і ў выніку ажыццяўлення якіх такая асоба або ўпаўнаважаны орган прызнаюць тавар, што паходзіць з канкрэтнай краіны, або прызнаюць, што паходжанне такога тавару не можа быць вызначана;
«правілы вызначэння паходжання тавараў» – сукупнасць нормаў, якія ўстанаўліваюць парадак і крытэрыі вызначэння паходжання тавараў, патрабаванні да дакументальнага пацвярджэння паходжання тавараў, а таксама іншых палажэнняў, звязаных з паходжаннем тавараў, якія вывозяцца з мытнай тэрыторыі Саюза;
«сертыфікат аб паходжанні тавару» – дакумент устаноўленай формы, які сведчыць аб паходжанні тавару, што вывозіцца з мытнай тэрыторыі Саюза, і выдадзены ўпаўнаважаным органам;
«трэцяя краіна» – краіна, якая не з’яўляецца членам Саюза (група краін, ці мытны саюз краін, ці рэгіён або частка краіны, калі ёсць неабходнасць іх вылучэння для мэт вызначэння паходжання тавараў);
«пасведчанне паходжання тавару» – дзеянні, якія ажыццяўляюцца ўпаўнаважаным органам з мэтай сведчання паходжання тавару зыходзячы з вынікаў вызначэння паходжання тавару і вынікам здзяйснення якіх з’яўляецца выдача сертыфіката аб паходжанні тавару;
«упаўнаважаны орган» – дзяржаўны орган або арганізацыя дзяржавы-члена, упаўнаважаныя ў адпаведнасці з заканадаўствам дзяржавы-члена на выдачу сертыфікатаў аб паходжанні тавару.
Іншыя паняцці, якія выкарыстоўваюцца ў гэтым Пагадненні, прымяняюцца ў значэннях, вызначаных Дагаворам аб Еўразійскім эканамічным саюзе ад 29 мая 2014 года і Дагаворам аб Мытным кодэксе Еўразійскага эканамічнага саюза ад 11 красавіка 2017 года.
Артыкул 3
Правілы вызначэння паходжання тавараў, 
якія вывозяцца з мытнай тэрыторыі Саюза
1. Пры неабходнасці пацвярджэння паходжання тавараў, якія вывозяцца з мытнай тэрыторыі Саюза, у рамках іх увозу на тэрыторыю трэцяй краіны вызначэнне паходжання такіх тавараў ажыццяўляецца па правілах, устаноўленых міжнародным дагаворам Саюза з такім трэцім бокам, міжнародным дагаворам дзяржавы-члена з такім трэцім бокам, міжнародным дагаворам, удзельнікамі якога з’яўляюцца ўсе дзяржавы-члены, або заканадаўствам такой трэцяй краіны.
У выпадку адсутнасці правіл вызначэння паходжання тавараў, указаных у абзацы першым гэтага пункта, або адсутнасці ў распараджэнні ўпаўнаважанага органа або асобы, якая ажыццяўляе вызначэнне паходжання тавараў, што вывозяцца з мытнай тэрыторыі Саюза, інфармацыі аб такіх правілах вызначэнне паходжання тавараў ажыццяўляецца ў адпаведнасці з крытэрыямі вызначэння паходжання тавараў, устаноўленымі артыкулам 5 гэтага Пагаднення.
2. Пры неабходнасці пацвярджэння мытным органам дзяржаў-членаў паходжання тавараў, якія вывозяцца з мытнай тэрыторыі Саюза, у рамках іх вывазу з мытнай тэрыторыі Саюза ў адпаведнасці з пунктам 1 артыкула 4 гэтага Пагаднення вызначэнне паходжання такіх тавараў ажыццяўляецца па спецыяльных правілах, якія ўстанаўліваюцца Еўразійскай эканамічнай камісіяй (далей – Камісія).
Артыкул 4
Пацвярджэнне паходжання тавараў, якія вывозяцца з мытнай тэрыторыі Саюза, у рамках іх вывазу з мытнай тэрыторыі Саюза і забеспячэнне выканання асобных мер рэгулявання
1. Паходжанне тавараў, якія вывозяцца з мытнай тэрыторыі Саюза, у рамках іх вывазу з мытнай тэрыторыі Саюза пацвярджаецца ў выпадках, калі прымяненне вывазных мытных пошлін і мер нетарыфнага рэгулявання (далей – асобныя меры рэгулявання) залежыць ад паходжання тавараў з улікам пунктаў 2 і 3 артыкула 29 Мытнага кодэкса Еўразійскага эканамічнага саюза.
Для мэт прымянення гэтага артыкула разглядаюцца толькі наступныя меры нетарыфнага рэгулявання, якія ўводзяцца дзяржавамі-членамі ў аднабаковым парадку ў адпаведнасці з артыкулам 47 Дагавора аб Еўразійскім эканамічным саюзе ад 29 мая 2014 года:
забарона на вываз тавараў;
колькасныя абмежаванні вывазу тавараў;
дазвольны парадак вывазу тавараў.
2. Пацвярджэнне паходжання тавараў у адпаведнасці з пунктам 1 гэтага артыкула неабходна толькі ў дачыненні да тавараў, адносна якіх прымяняюцца асобныя меры рэгулявання, і аналагічных ім тавараў і толькі ў перыяд дзеяння такіх асобных мер рэгулявання.
Пры гэтым пад аналагічнымі таварамі разумеюцца тавары, якія класіфікуюцца тым жа кодам адзінай Таварнай наменклатуры знешнеэканамічнай дзейнасці Еўразійскага эканамічнага саюза, якія маюць такое ж апісанне, як і тавары, у дачыненні да якіх устаноўлены асобныя меры рэгулявання, абумоўленыя паходжаннем тавараў.
Пацвярджэнне паходжання тавараў у адпаведнасці з пунктам 1 гэтага артыкула не патрабуецца ў дачыненні да тавараў, якія класіфікуюцца ў групах 27 і 29 адзінай Таварнай наменклатуры знешнеэканамічнай дзейнасці Еўразійскага эканамічнага саюза.
3. Дзяржава-член, якая ўводзіць асобную меру рэгулявання, загадзя, але не пазней за 3 каляндарныя дні да даты яе ўвядзення, паведамляе Камісіі аб увядзенні такой меры, таварах, на якія яна распаўсюджваецца, і перыядзе яе дзеяння. Да паведамлення прыкладаецца копія нарматыўнага прававога акта дзяржавы-члена, у адпаведнасці з якім уводзіцца асобная мера рэгулявання. У выпадку калі нарматыўны прававы акт складзены на іншай мове, чым руская мова, да паведамлення таксама прыкладаецца пераклад такога нарматыўнага прававога акта на рускую мову.
4. Камісія вядзе адзіны рэестр асобных мер рэгулявання і забяспечвае яго размяшчэнне на афіцыйным сайце Саюза ў інфармацыйна-тэлекамунікацыйнай сетцы «Інтэрнэт» (далей – сетка Інтэрнэт). Форма ўказанага рэестра зацвярджаецца Камісіяй.
Камісія на падставе паведамлення, прадугледжанага пунктам 3 гэтага  артыкула, не пазней за 1 працоўны дзень, наступны за днём атрымання такога паведамлення:
забяспечвае абнаўленне адзінага рэестра асобных мер рэгулявання, а таксама публікацыю адпаведнай інфармацыі на афіцыйным сайце Саюза ў сетцы Інтэрнэт;
пісьмова паведамляе органам дзяржаўнай улады дзяржаў-членаў, упаўнаважаным на ўзаемадзеянне з Камісіяй, упаўнаважаныя і мытныя органы дзяржаў-членаў аб увядзенні асобнай меры рэгулявання, таварах, на якія яна распаўсюджваецца, і перыядзе яе дзеяння.
5. Палажэнні гэтага артыкула не закранаюць правоў і абавязацельстваў, звязаных з пацвярджэннем паходжання тавараў, якія вывозяцца з мытнай тэрыторыі Саюза, у рамках іх увозу на тэрыторыю трэцяй краіны, устаноўленых міжнародным дагаворам Саюза з такім трэцім бокам, міжнародным дагаворам дзяржавы-члена з такім трэцім бокам, міжнародным дагаворам, удзельнікамі якога з’яўляюцца ўсе дзяржавы-члены, або заканадаўствам такой трэцяй краіны.
6. Палажэнні гэтага артыкула не закранаюць правоў і абавязацельстваў, звязаных з пацвярджэннем паходжання тавараў, якія вывозяцца з мытнай тэрыторыі Саюза, у рамках іх увозу на тэрыторыю трэцяй краіны ў выпадку, устаноўленым абзацам другім пункта 1 артыкула 3 гэтага Пагаднення.
Артыкул 5
Крытэрыі вызначэння паходжання тавараў
1. Пры вызначэнні паходжання тавараў у выпадку, указаным у абзацы другім пункта 1 артыкула 3 гэтага Пагаднення, таварам, які паходзіць з краіны, прызнаецца тавар, які адпавядае крытэрыям, устаноўленым гэтым артыкулам.
2. Таварамі, поўнасцю атрыманымі (поўнасцю вырабленымі) у краіне, прызнаюцца:
1) карысныя выкапні, мінеральныя прадукты і іншыя прыродныя рэсурсы, здабытыя з нетраў краіны, на яе тэрыторыі, у яе тэрытарыяльным моры (іншым вадаёме краіны) або з яго дна ці з атмасфернага паветра на тэрыторыі такой краіны;
2) прадукцыя расліннага паходжання, вырашчаная і (або) сабраная ў краіне;
3) жывыя жывёлы, якія нарадзіліся і (або) выгадаваны (выраслі) у краіне;
4) прадукцыя, атрыманая ў краіне ад жывых жывёл;
5) прадукцыя, атрыманая ў выніку паляўнічага і рыбалоўнага промыслу ў краіне;
6) прадукцыя марскога рыбалоўнага промыслу і іншая прадукцыя марскога промыслу, здабытая (вылаўленая) за межамі тэрытарыяльнага мора (вод) краіны суднам, якое зарэгістравана і плавае пад сцягам краіны;
7) прадукцыя, атрыманая або вырабленая выключна з прадукцыі, указанай у падпункце 6 гэтага пункта, на борце перапрацоўчага судна, якое зарэгістравана і плавае пад сцягам краіны;
8) прадукцыя, атрыманая з марскога дна або з марскіх нетраў за межамі тэрытарыяльнага мора (вод) краіны, пры ўмове, што краіна мае выключныя правы на распрацоўку рэсурсаў гэтага марскога дна або гэтых марскіх нетраў;
9) адходы і лом (другасная сыравіна), атрыманыя ў выніку вытворчых або іншых аперацый па перапрацоўцы або спажывання ў краіне;
10) сабраныя ў краіне вырабы, якія былі ў выкарыстанні і больш не могуць выконваць сваю першапачатковую функцыю і прыдатныя толькі для ўтылізацыі і (або) перапрацоўкі ў сыравіну;
11) прадукцыя высокіх тэхналогій, атрыманая ў адкрытым космасе на касмічных апаратах, зарэгістраваных у краіне (у тым ліку арандаваных ёю);
12) электрычная, цеплавая і іншыя віды энергіі, вырабленыя на тэрыторыі краіны;
13) тавары, вырабленыя ў краіне выключна з прадукцыі, указанай у падпунктах 1–12 гэтага пункта.
3. Тавар, выраблены з выкарыстаннем тавараў, якія паходзяць з дзяржаў-членаў і (або) трэціх краін, ці тавараў, паходжанне якіх невядома (далей – тавары, якія не паходзяць), прызнаецца таварам, які паходзіць з дзяржавы-члена, на тэрыторыі якога такі тавар падвергся апошняй апрацоўцы або перапрацоўцы, якая прадугледжвае ажыццяўленне іншых аперацый, апрача ўказаных у пункце 4 гэтага артыкула.
4. Тавар, выраблены з выкарыстаннем тавараў, якія не паходзяць, не прызнаецца таварам, які паходзіць з дзяржавы-члена ў выпадку, калі ў дачыненні да такіх тавараў, якія не паходзяць, ажыццёўлены толькі наступныя аперацыі, што не ўплываюць на паходжанне тавару:
1) аперацыі па забеспячэнні захаванасці тавару падчас захоўвання і (або) транспарціроўкі;
2) аперацыі па падрыхтоўцы тавару да продажу і транспарціроўкі (драбленне партый, фарміраванне адправак, сартаванне, пераўпакоўка), аперацыі па разборцы і зборцы ўпакоўкі;
3) мыйка, чыстка, выдаленне пылу;
4) прасейванне праз сіта або рэшата, сартаванне, класіфікаванне, адбор, падбор (у тым ліку складанне набораў вырабаў);
5) простыя зборачныя аперацыі (ажыццяўленне якіх не патрабуе спецыяльных навыкаў, машын, апаратаў або іншага абсталявання, прызначанага для ажыццяўлення такіх аперацый) або разборка тавараў на часткі;
6) камбінацыя дзвюх або больш аперацый, указаных у падпунктах 1–5 гэтага пункта.
5. Пры вызначэнні паходжання тавараў не ўлічваецца паходжанне наступных матэрыялаў, якія могуць выкарыстоўвацца пры вытворчасці і не ўключаюцца ў склад тавару:
1) паліва, электрычная, цеплавая і іншыя віды энергіі;
2) інструменты, штампы і прэс-формы;
3) запасныя часткі і матэрыялы, якія выкарыстоўваюцца ў тэхнічным абслугоўванні абсталявання і будынкаў;
4) змазачныя матэрыялы, прысадкі і іншыя матэрыялы, якія выкарыстоўваюцца ў вытворчасці або пры эксплуатацыі абсталявання і будынкаў;
5) пальчаткі, акуляры, абутак, адзенне, абсталяванне для забеспячэння бяспекі;
6) абсталяванне, устройствы, якія выкарыстоўваюцца для тэсціравання або праверкі тавараў;
7) каталізатары і растваральнікі;
8) любыя іншыя матэрыялы, якія не ўключаны ў склад тавару, але выкарыстанне якіх пры яго вытворчасці можа быць прадстаўлена як частка вытворчага працэсу.
6. Прыстасаванні, прылады, запасныя часткі, інструменты і інфармацыйныя матэрыялы, прызначаныя для выкарыстання разам з машынамі, абсталяваннем, апаратамі або транспартнымі сродкамі, лічацца такімі, якія паходзяць з той жа краіны, што і машыны, абсталяванне, апараты або транспартныя сродкі, калі такія прыстасаванні, прылады, запасныя часткі, інструменты і інфармацыйныя матэрыялы вывозяцца і выкарыстоўваюцца сумесна з указанымі машынамі, абсталяваннем, апаратамі або транспартнымі сродкамі ў камплектацыі і ў колькасці, у якіх звычайна пастаўляюцца з гэтымі ўстройствамі ў адпаведнасці з тэхнічнай дакументацыяй.
7. Упакоўка і тара, якія пастаўляюцца разам са змешчанымі ў іх таварамі, лічацца такімі, якія паходзяць з той жа краіны, што і сам тавар, за выключэннем выпадкаў, калі такія ўпакоўка і тара ў адпаведнасці з Асноўнымі правіламі інтэрпрэтацыі Таварнай наменклатуры знешнеэканамічнай дзейнасці павінны класіфікавацца асобна ад тавару. У такім выпадку паходжанне ўпакоўкі і тары вызначаецца асобна ад паходжання тавару.
8. У выпадку, калі прымяненне крытэрыяў вызначэння паходжання тавараў, устаноўленых гэтым артыкулам, не дазваляе вызначыць паходжанне тавару, яго паходжанне лічыцца невядомым. У такім выпадку ўпаўнаважаны орган у адпаведнасці з заканадаўствам дзяржавы-члена мае права выдаць дакумент, які пацвярджае немагчымасць вызначэння паходжання тавару.
Артыкул 6
Упаўнаважаныя органы
1. Дзяржава-член вызначае ўпаўнаважаныя органы.
Упаўнаважанымі органамі прадстаўляюцца ў Камісію наступныя звесткі:
найменне ўпаўнаважанага органа;
адрас (месца знаходжання) упаўнаважанага органа;
адрас афіцыйнага сайта ўпаўнаважанага органа ў сетцы Інтэрнэт;
кантактныя тэлефоны і адрас электроннай пошты ўпаўнаважанага органа.
Указаныя звесткі падлягаюць апублікаванню на афіцыйным сайце Саюза ў сетцы Інтэрнэт.
2. У выпадку змянення звестак аб упаўнаважаных органах адпаведная інфармацыя накіроўваецца гэтымі ўпаўнаважанымі органамі ў Камісію не пазней за 30 каляндарных дзён з даты ўступлення такіх змяненняў у сілу.
Камісія забяспечвае актуалізацыю звестак аб упаўнаважаных органах на афіцыйным сайце Саюза ў сетцы Інтэрнэт.
3. Выдача сертыфікатаў аб паходжанні тавару ажыццяўляецца ўпаўнаважанымі органамі ў адпаведнасці з Парадкам згодна з дадаткам № 1 да гэтага Пагаднення, калі іншае не ўстаноўлена міжнародным дагаворам Саюза з трэцім бокам, міжнародным дагаворам дзяржаў-членаў з трэцім бокам, міжнародным дагаворам, удзельнікамі якога з’яўляюцца ўсе дзяржавы-члены, рашэннямі Камісіі або заканадаўствам трэцяй краіны, на тэрыторыю якой мяркуецца ўвоз тавараў.
4. З мэтай спрашчэння ажыццяўлення мытных аперацый, падтрымкі экспарту і садзейнічання доступу на рынак трэцяй краіны тавараў, якія паходзяць з дзяржаў-членаў і вывозяцца з мытнай тэрыторыі Саюза, упаўнаважаныя органы ствараюць электронныя сістэмы верыфікацыі. Электронная сістэма верыфікацыі павінна забяспечваць магчымасць ажыццяўлення кампетэнтным дзяржаўным органам трэцяй краіны праверкі факта выдачы сертыфіката аб паходжанні тавару, а таксама адпаведнасці звестак, якія ўтрымліваюцца ў такім сертыфікаце, звесткам, заяўленым пры мытным дэклараванні, на падставе інфармацыі, якая ўтрымліваецца ў электроннай базе даных сертыфікатаў аб паходжанні тавару, выдадзеных у дзяржаве-члене.
5. Упаўнаважаныя органы маюць права прызначаць правядзенне экспертызы з мэтай вызначэння паходжання тавараў.
6. Пасведчанне паходжання тавараў, а таксама правядзенне экспертызы з мэтай вызначэння паходжання тавараў ажыццяўляюцца на платнай аснове, калі іншае не ўстаноўлена заканадаўствам дзяржаў-членаў.
7. Звесткі аб кошце сведчання паходжання тавараў накіроўваюцца ўпаўнаважанымі органамі ў Камісію і падлягаюць апублікаванню на афіцыйным сайце Саюза ў сетцы Інтэрнэт.
Артыкул 7
Органы верыфікацыі
1. Дзяржава-член вызначае орган верыфікацыі.
Органам верыфікацыі прадстаўляюцца ў Камісію наступныя звесткі:
найменне органа верыфікацыі;
адрас (месца знаходжання) органа верыфікацыі;
адрас афіцыйнага сайта органа верыфікацыі ў сетцы Інтэрнэт;
кантактныя тэлефоны і адрас электроннай пошты органа верыфікацыі;
кантактныя даныя структурнага падраздзялення органа верыфікацыі, адказнага за правядзенне праверак.
Указаныя звесткі падлягаюць апублікаванню на афіцыйным сайце Саюза ў сетцы Інтэрнэт.
2. У выпадку змянення звестак аб органах верыфікацыі адпаведная інфармацыя накіроўваецца гэтымі органамі верыфікацыі ў Камісію не пазней за 30 каляндарных дзён з даты ўступлення такіх змяненняў у сілу.
Камісія забяспечвае актуалізацыю звестак аб органах верыфікацыі на афіцыйным сайце Саюза ў сетцы Інтэрнэт.
3. Падставай для правядзення органам праверкі з’яўляецца запыт кампетэнтнага дзяржаўнага органа трэцяй краіны аб яе правядзенні.
4. Орган верыфікацыі ажыццяўляе праверку ў адпаведнасці з заканадаўствам сваёй дзяржавы-члена, у тым ліку шляхам накіроўвання запытаў, інспектавання вытворчых памяшканняў вытворцы і (або) ажыццяўлення праверак бухгалтарскай і (або) іншай камерцыйнай дакументацыі вытворцы, прадаўца і (або) адпраўшчыка тавару.
5. Вытворцы, прадаўцы, адпраўшчыкі тавару, упаўнаважаныя органы, у дачыненні да якіх органам верыфікацыі ажыццяўляецца праверка, абавязаны прадстаўляць па патрабаванні органа верыфікацыі інфармацыю, якая мае дачыненне да праверкі, або даваць тлумачэнне прычын, па якіх такая інфармацыя не можа быць прадстаўлена або адсутнічае, а таксама аказваць садзейнічанне органу верыфікацыі ў правядзенні праверкі.
6. Па выніках праверкі орган верыфікацыі рыхтуе заключэнне аб факце і (або) правамернасці выдачы сертыфіката аб паходжанні тавару або аб дакладнасці звестак, заяўленых у дэкларацыі аб паходжанні тавару.
7. Заключэнне органа верыфікацыі аб неправамернасці выдачы сертыфіката аб паходжанні тавару або недакладнасці звестак, заяўленых у дэкларацыі аб паходжанні тавару, у дачыненні да якога праводзілася праверка, цягне за сабой ануляванне ўпаўнаважаным органам сертыфіката аб паходжанні тавару або прызнанне дэкларацыі аб паходжанні тавару неправадзейнай.
8. Інфармацыя аб выніках праверкі накіроўваецца органам верыфікацыі на адрас кампетэнтнага дзяржаўнага органа трэцяй краіны, які ініцыяваў гэту праверку, а таксама на адрас упаўнаважанага органа і (або) асобы, якая мае права валодання, карыстання і (або) распараджэння таварам, у дачыненні якога праводзілася праверка.
Артыкул 8
Дакументы аб паходжанні тавару
1. Дэкларацыя аб паходжанні тавару афармляецца з улікам крытэрыяў вызначэння паходжання тавараў і патрабаванняў да афармлення такой дэкларацыі, прадугледжаных правіламі вызначэння паходжання тавараў, у адпаведнасці з якімі афармляецца дэкларацыя аб паходжанні тавару.
2. Сертыфікат аб паходжанні тавару выдаецца ўпаўнаважаным органам з улікам крытэрыяў вызначэння паходжання тавараў і патрабаванняў да формы і парадку запаўнення такога сертыфіката, прадугледжаных правіламі вызначэння паходжання тавараў, у адпаведнасці з якімі выдаецца сертыфікат аб паходжанні тавару.
3. У выпадку калі трэцяй краінай не ўстаноўлены патрабаванні да формы сертыфіката аб паходжанні тавару або ў выпадку адсутнасці ў распараджэнні ўпаўнаважанага органа інфармацыі аб такіх патрабаваннях, выдаецца сертыфікат аб паходжанні тавару па форме згодна з дадаткам № 2 да гэтага Пагаднення, які запаўняецца ў адпаведнасці з патрабаваннямі, прадугледжанымі ўказаным дадаткам.
У выпадку калі сертыфікат аб паходжанні тавару не можа быць выдадзены на падставе правіл, устаноўленых міжнародным дагаворам Саюза з трэцім бокам, міжнародным дагаворам дзяржавы-члена з трэцім бокам, міжнародным дагаворам, удзельнікамі якога з’яўляюцца ўсе дзяржавы-члены, або заканадаўствам трэцяй краіны, упаўнаважаны орган на падставе звароту асобы і пры ўмове захавання крытэрыяў вызначэння паходжання тавараў, прадугледжаных артыкулам 5 гэтага Пагаднення, можа выдаць сертыфікат аб паходжанні тавару, указаны ў абзацы першым гэтага пункта.
У выпадку калі для пацвярджэння мытным органам дзяржаў-членаў паходжання тавараў, якія вывозяцца з мытнай тэрыторыі Саюза, у рамках іх вывазу з мытнай тэрыторыі Саюза ў адпаведнасці са спецыяльнымі правіламі, устаноўленымі Камісіяй згодна з пунктам 2 артыкула 3 гэтага Пагаднення, аформлены сертыфікат аб паходжанні тавару, такі сертыфікат аб паходжанні тавару можа выкарыстоўвацца ў выпадках, прадугледжаных абзацам першым гэтага пункта, пры неабходнасці пацвярджэння паходжання такіх тавараў у рамках іх увозу на тэрыторыю трэцяй краіны, калі гэта не супярэчыць заканадаўству такой трэцяй краіны.
4. З мэтай спрашчэння вядзення знешнеэканамічнай дзейнасці і развіцця беспапяровых тэхналогій дзяржавы-члены імкнуцца забяспечыць выдачу сертыфікатаў аб паходжанні тавару ў электронным выглядзе, а таксама забяспечыць электронны фармат узаемадзеяння ўпаўнаважаных органаў з асобамі пры атрыманні сертыфікатаў аб паходжанні тавару.
Артыкул 9
Прымяненне сістэмы самастойнага дэкларавання 
паходжання тавараў
На падставе міжнароднага дагавора Саюза з трэцім бокам, які ўстанаўлівае рэжым свабоднага гандлю, або ў рамках прымянення трэцяй краінай аднабаковай сістэмы тарыфных прэферэнцый дзяржавамі-членамі або Саюзам могуць прымяняцца сістэмы самастойнага дэкларавання паходжання тавараў.
Пры дапамозе выкарыстання такіх сістэм асобам дзяржаў-членаў у парадку і пры захаванні ўмоў, якія вызначаны заканадаўствам дзяржавы-члена і (або) правам Саюза, прадастаўляецца самастойна вызначаць і пацвярджаць паходжанне тавараў для мэт атрымання тарыфных прэферэнцый у трэцяй краіне.
Артыкул 10
Адказнасць асоб за фальсіфікацыю звестак 
аб паходжанні тавараў
1. Дзяржавы-члены прымяняюць у адпаведнасці са сваім заканадаўствам меры адміністрацыйнай або іншай адказнасці за наўмысную заяву ў дэкларацыі аб паходжанні тавару, які вывозіцца з мытнай тэрыторыі Саюза, і (або) прадстаўленне ва ўпаўнаважаны орган недакладных і (або) няпоўных звестак аб паходжанні тавару, аб захаванні крытэрыяў вызначэння паходжання тавараў.
2. Дзяржавы-члены прымяняюць у адпаведнасці са сваім заканадаўствам меры адміністрацыйнай або іншай адказнасці ў дачыненні да службовых асоб упаўнаважаных органаў, адказных за выдачу акта экспертызы паходжання тавару, вызначэнне паходжання тавару і (або) сведчанне паходжання тавару, які вывозіцца з мытнай тэрыторыі Саюза, у выпадку калі такім службовым асобам заведама вядома, што даныя аб паходжанні тавару фальсіфікаваныя або недакладныя.
Артыкул 11
Пераходныя палажэнні
1. Да ўступлення ў сілу міжнароднага дагавора ў рамках Саюза, які вызначае асаблівасці падліку і выплаты вывазных мытных пошлін, падлеглых выплаце ў адпаведнасці з Мытным кодэксам Еўразійскага эканамічнага саюза ў адной дзяржаве-члене, у дачыненні да тавараў, якія паходзяць з іншай дзяржавы-члена, у адпаведнасці з заканадаўствам якой устаноўлены  стаўкі вывазных мытных пошлін, пацвярджэнне паходжання тавараў з мэтай прымянення вывазных мытных пошлін у адпаведнасці з пунктам 1 артыкула 4 гэтага Пагаднення не патрабуецца.
2. Упаўнаважаныя органы забяспечаць стварэнне і ўвод у эксплуатацыю электронных сістэм верыфікацыі, указаных у пункце 4 артыкула 6 гэтага Пагаднення, не пазней за 2 гады з даты ўступлення гэтага Пагаднення ў сілу.
3. На працягу 3 гадоў з даты ўступлення гэтага Пагаднення ў сілу ўпаўнаважаныя органы маюць права прымяняць выкарыстаныя ў дзяржавах-членах бланкі сертыфікатаў аб паходжанні тавару, вырабленыя па форме, адрознай ад формы сертыфікатаў аб паходжанні тавару, прадугледжанай у адпаведнасці з пунктам 3 артыкула 8 гэтага Пагаднення. Запаўненне такіх бланкаў сертыфікатаў аб паходжанні тавару ажыццяўляецца з улікам патрабаванняў, прадугледжаных дадаткам № 2 да гэтага Пагаднення.
4. У перыяд дзеяння двухбаковых пагадненняў паміж Урадам Рэспублікі Казахстан і Урадам Расійскай Федэрацыі аб супрацоўніцтве ў галіне перапрацоўкі вуглевадароднай сыравіны, здабытай на Карачаганакскім нафтагазакандэнсатным радовішчы ў Рэспубліцы Казахстан, пры вызначэнні ўпаўнаважанымі органамі Рэспублікі Казахстан паходжання тавараў, атрыманых у Расійскай Федэрацыі ў выніку такой перапрацоўкі, палажэнні артыкула 5 гэтага Пагаднення прымяняюцца з улікам палажэнняў указаных пагадненняў.
Артыкул 12
Заключныя палажэнні
1. Спрэчкі, звязаныя з тлумачэннем і (або) прымяненнем гэтага Пагаднення, вырашаюцца ў парадку, вызначаным Дагаворам аб Еўразійскім эканамічным саюзе ад 29 мая 2014 года.
2. Па ўзаемнай згодзе дзяржаў-членаў у гэта Пагадненне могуць быць унесены змяненні, якія афармляюцца асобнымі пратаколамі і з’яўляюцца неад’емнай часткай гэтага Пагаднення.
3. Гэта Пагадненне з’яўляецца міжнародным дагаворам, заключаным у рамках Саюза, і ўваходзіць у права Саюза.
Артыкул 13
Уступленне Пагаднення ў сілу
Гэта Пагадненне ўступае ў сілу па сканчэнні 30 каляндарных дзён з даты атрымання дэпазітарыем па дыпламатычных каналах апошняга пісьмовага паведамлення аб выкананні дзяржавамі-членамі ўнутрыдзяржаўных працэдур, неабходных для ўступлення гэтага  Пагаднення ў сілу.
Аформлена ў горадзе Маскве 4 снежня 2023 года ў адным арыгінальным экзэмпляры на рускай мове.
Арыгінальны экзэмпляр гэтага Пагаднення захоўваецца ў Еўразійскай эканамічнай камісіі, якая, з’яўляючыся дэпазітарыем гэтага Пагаднення, накіруе кожнай дзяржаве-члену яго завераную копію.
 
	За Рэспубліку Арменія
	За Рэспубліку Беларусь
	За Рэспубліку Казахстан
	За Кыргызскую Рэспубліку
	За Расійскую Федэрацыю


 
	
	ДАДАТАК № 1
да Пагаднення аб гарманізаванай
сістэме вызначэння паходжання
тавараў, якія вывозяцца з мытнай тэрыторыі Еўразійскага
эканамічнага саюза


ПАРАДАК
выдачы сертыфіката аб паходжанні тавару
1. Гэты Парадак вызначае правілы выдачы сертыфіката аб паходжанні тавару (далей – сертыфікат) дзяржаўнымі органамі або арганізацыямі, упаўнаважанымі ў адпаведнасці з заканадаўствам дзяржавы – члена Еўразійскага эканамічнага саюза на яго выдачу (далей адпаведна – упаўнаважаныя органы, дзяржава-член, Саюз).
2. Сертыфікат выдаецца ўпаўнаважаным органам на папяровым носьбіце і (або) у электронным выглядзе.
3. Інструкцыя (рэгламент) па выдачы сертыфіката распрацоўваецца і зацвярджаецца ўпаўнаважаным органам, калі іншае не вызначана заканадаўствам дзяржавы-члена. Упаўнаважаны орган забяспечвае апублікаванне прызначанай інструкцыі (рэгламенту) на сваім афіцыйным сайце ў інфармацыйна-тэлекамунікацыйнай сетцы «Інтэрнэт».
4. Сертыфікат выдаецца ўпаўнаважаным органам на падставе заявы зацікаўленай асобы (далей – заяўнік) з прыкладаннем дакументаў, неабходных для вызначэння паходжання тавару і пасведчання сертыфіката (далей – пацвярджальныя дакументы).
5. У працэсе разгляду заявы і пацвярджальных дакументаў упаўнаважаны орган мае права накіроўваць сваіх прадстаўнікоў у месца знаходжання і (або) месца вытворчасці тавару для агляду тавару і (або) азнаямлення з яго вытворчасцю.
6. Адказнасць за дакладнасць звестак, указаных у заяве і пацвярджальных дакументах  нясе заяўнік.
7. Сертыфікат афармляецца на асобную партыю тавару або на тавар, які выпускаецца серыйна, калі іншае не ўстаноўлена міжнародным дагаворам Саюза з трэцім бокам, міжнародным дагаворам дзяржавы-члена з трэцім бокам, міжнародным дагаворам, удзельнікамі якога з’яўляюцца ўсе дзяржавы-члены, рашэннямі Еўразійскай эканамічнай камісіі або заканадаўствам трэцяй краіны, на тэрыторыю якой мяркуецца ўвоз такіх тавараў.
Пад партыяй тавару разумеюцца тавары, якія адпраўляюцца адначасова па адным або некалькіх таваратранспартных дакументах на адрас аднаго грузаатрымальніка ад аднаго грузаадпраўшчыка.
Пад серыйным выпускам тавару разумеецца вытворчасць тавару, якая ажыццяўляецца адным вытворцам дзяржавы-члена ў рамках нязменнага вытворчага працэсу на працягу тэрміну дзеяння сертыфіката, калі іншае не ўстаноўлена міжнародным дагаворам Саюза з трэцім бокам, міжнародным дагаворам дзяржавы-члена з трэцім бокам, міжнародным дагаворам, удзельнікамі якога з’яўляюцца ўсе дзяржавы-члены, рашэннямі Еўразійскай эканамічнай камісіі або заканадаўствам трэцяй краіны, на тэрыторыю якой мяркуецца ўвоз тавару.
8. Сертыфікату прысвойваецца рэгістрацыйны нумар, парадак фарміравання якога вызначаецца ўпаўнаважаным органам.
9. Копія сертыфіката і пацвярджальныя дакументы захоўваюцца ва ўпаўнаважаным органе, які выдаў сертыфікат, не менш за 3 гады з дня выдачы сертыфіката.
10. Сертыфікат можа быць выдадзены пасля вывазу тавару на падставе звароту заяўніка, пацвярджальных дакументаў і наступных дакументаў:
а) копія мытнай дэкларацыі, у адпаведнасці з якой тавар змешчаны пад мытную працэдуру, якая прадугледжвае яго вываз за межы мытнай тэрыторыі Саюза, – у выпадку вывазу тавару за межы мытнай тэрыторыі Саюза;
б) копіі таварасуправаджальных або транспартных дакументаў, у адпаведнасці з якімі тавар перамяшчаўся паміж тэрыторыямі дзяржаў-членаў, – у выпадку перамяшчэння тавару паміж тэрыторыямі дзяржаў-членаў.
11. У выпадку страты або пашкоджання сертыфіката ўпаўнаважаны орган можа выдаць яго дублікат на падставе звароту заяўніка, які ўтрымлівае ўказанне прычын неабходнасці выдачы дубліката сертыфіката.
12. Сертыфікат можа быць ануляваны ўпаўнаважаным органам на падставе інфармацыі аб унясенні ў сертыфікат памылковых звестак або аб прадастаўленні заяўнікам несапраўдных дакументаў і (або) недакладных звестак.
13. Замест ануляванага па якіх-небудзь прычынах сертыфіката або ў выпадку неабходнасці пераафармлення раней выдадзенага сертыфіката на падставе звароту заяўніка можа быць выдадзены новы сертыфікат па той жа форме.
14. У выпадку вывазу з тэрыторыі дзяржавы-члена тавару, які паходзіць з трэцяй краіны або з іншай дзяржавы-члена, дапускаецца выдача сертыфіката з указаннем такой трэцяй краіны або дзяржавы-члена ў якасці краіны, з якой паходзіць тавар (далей – заменны сертыфікат), пры выкананні наступных умоў:
1) на тэрыторыі дзяржавы-члена тавары не падвяргаліся якім-небудзь аперацыям, за выключэннем аперацый, неабходных для забеспячэння захаванасці тавараў, і звычайных аперацый па падрыхтоўцы тавараў да перавозкі (транспарціроўкі), уключаючы драбленне партыі, фарміраванне адправак, сартаванне, упакоўку, перапакоўку і маркіроўку;
2) наяўнасць арыгінала або копіі аднаго з дакументаў:
у выпадку вывазу з тэрыторыі дзяржавы-члена тавару, які паходзіць з другой дзяржавы-члена:
сертыфіката, выдадзенага ўпаўнаважаным органам дзяржавы-члена;
дэкларацыі аб паходжанні тавару, аформленай вытворцам, прадаўцом або адпраўшчыкам дзяржавы-члена;
у выпадку вывазу з тэрыторыі дзяржавы-члена тавару, які паходзіць з трэцяй краіны:
сертыфіката, выдадзенага ўпаўнаважаным органам трэцяй краіны, з якой паходзіць такі тавар або з якой такі тавар вывозіўся на мытную тэрыторыю Саюза;
дэкларацыі аб паходжанні тавару, аформленай вытворцам, прадаўцом або адпраўшчыкам трэцяй краіны, з якой паходзіць такі тавар або з якой такі тавар вывозіўся на мытную тэрыторыю Саюза;
мытнай дэкларацыі, у адпаведнасці з якой такі тавар змешчаны пад мытную працэдуру, што прадугледжвае яго ўвоз на мытную тэрыторыю Саюза.
Міжнародным дагаворам Саюза з трэцім бокам, міжнародным дагаворам дзяржавы-члена з трэцім бокам або міжнародным дагаворам, удзельнікамі якога з’яўляюцца ўсе дзяржавы-члены, могуць быць вызначаны іншыя ўмовы выдачы заменнага сертыфіката.
15. Калі выдача заменнага сертыфіката ажыццяўляецца для мэт кантролю асобных мер рэгулявання ў выпадках, прадугледжаных артыкулам 4 Пагаднення аб гарманізаванай сістэме вызначэння паходжання тавараў, якія вывозяцца з мытнай тэрыторыі Еўразійскага эканамічнага саюза, выдача такога заменнага сертыфіката дапускаецца пры выкананні ўмоў, прадугледжаных спецыяльнымі правіламі вызначэння паходжання тавараў, якія ўстанаўліваюцца Еўразійскай эканамічнай камісіяй у адпаведнасці з пунктам 2 артыкула 3 указанага Пагаднення.


_______________
 
	
	ДАДАТАК № 2
да Пагаднення аб гарманізаванай
сістэме вызначэння паходжання
тавараў, якія вывозяцца з мытнай
тэрыторыі Еўразійскага
эканамічнага саюза


 
Форма сертыфіката аб паходжанні тавару 
і патрабаванні да сертыфіката аб паходжанні тавару
I. Форма сертыфіката аб паходжанні тавару
1. Форма сертыфіката аб паходжанні тавару на беларускай мове
	1. Грузаадпраўшчык/экспарцёр
(найменне і адрас)
	4. № ___
Сертыфікат
аб паходжанні тавару
Выдадзены ў _____________________
    (найменне краіны)
Для прадастаўлення ў _____________
   (найменне краіны)

	2. Грузаатрымальнік/імпарцёр
(найменне і адрас)
	
	

	3. Від транспарту і маршрут
руху (наколькі гэта вядома)
	5. Для службовых адзнак

	6. № 
	7. Колькасць месцаў і від упакоўкі
	8. Апісанне тавару
	9. Колькасць тавару

	 
	 
	 
	 

	10. Пасведчанне
 
Гэтым сведчыцца на аснове праведзенага кантролю, што дэкларацыя заяўніка адпавядае рэчаіснасці
	11. Дэкларацыя заяўніка
 
Ніжэйпадпісаны заяўляе, што вышэйпрыведзеныя звесткі адпавядаюць рэчаіснасці, усе тавары паходзяць з_________________________________
             (найменне краіны)
Іі адпавядаюць патрабаванням паходжання, устаноўленым у дачыненні такіх тавараў
 

	………………………………………………
Подпіс                Дата                        Пячаць
	……………………………………………
Подпіс           Дата                        Пячаць


2. Форма дадатковага ліста сертыфіката 
аб паходжанні тавару на рускай мове
	ДАДАТКОВЫ ЛІСТ СЕРТЫФІКАТА № ___
аб паходжанні тавару 

	6. № 
	7. Колькасць месцаў і від упакоўкі
	8. Апісанне тавару
	9. Колькасць тавару

	 
	 
	 
	 

	10. Пасведчанне
 
Гэтым сведчыцца на аснове праведзенага кантролю, што дэкларацыя заяўніка адпавядае рэчаіснасці
	11. Дэкларацыя заяўніка
 
Ніжэйпадпісаны заяўляе, што вышэйпрыведзеныя звесткі адпавядаюць рэчаіснасці, усе тавары паходзяць з________________________________
            (найменне краіны) 
і адпавядаюць патрабаванням паходжання, устаноўленым у дачыненні да такіх тавараў
 

	
	

	……………………………………..
Подпіс          Дата                Пячаць
	…………………………………………………………..
Подпіс                               Дата                        Пячаць





3. Форма сертыфіката аб паходжанні тавару на англійскай мове
	1. Consignor/exporter (name and address)
	4. № ___
 
CERTIFICATE OF ORIGIN
 
Issued in _________________________
(country)
For submission to _________________
(country)

	2. Consignee/importer (name and address)
	
	

	3. Means of transport and route (as far as known)
	5. For official use

	6. № 
	7. Number and kind of packages
	8. Description of goods
	9. Quantity of goods

	 
	 
	 
	 

	10. Certification
 
It is hereby certified, on the basis of control carried out, that the declaration by the applicant is correct
	11. Declaration by the applicant
 
The undersigned hereby declares that the above details are correct, that all goods are originating in
________________________________
(country)
and comply with the origin requirements specified for those goods
 

	…………………………………………………
Signature                 Date                           Stamp
	……………………………………
Signature     Date                           Stamp


 


4. Форма дадатковага ліста сертыфіката аб паходжанні тавару на англійскай мове
	 
ADDITIONAL SHEET OF CERTIFICATE OF ORIGIN № ___
 

	6. № 
	7. Number and kind of packages
	8. Description of goods
	9. Quantity of goods

	 
	 
	 
	 

	10. Certification
 
It is hereby certified, on the basis of control carried out, that the declaration by the applicant is correct
	11. Declaration by the applicant
 
The undersigned hereby declares that the above details are correct, that all goods are originating in
________________________________
(country)
and comply with the origin requirements specified for those goods
 

	………………………………………………………….
Signature                             Date                           Stamp
	………………………………………………………….
Signature                             Date                           Stamp


 
II. Патрабаванні да сертыфіката аб паходжанні тавару
1. Бланк сертыфіката аб паходжанні тавару (далей – сертыфікат) вырабляецца друкарскім спосабам на паперы фармату А4 (210 х 297 мм) з прымяненнем ахоўнага малюнка і іншых сродкаў, якія забяспечваюць ахову ад фальсіфікацыі механічным або хімічным спосабам, па форме, устаноўленай гэтым дакументам.
2. Сертыфікат запаўняецца на рускай або англійскай мове друкаваным спосабам (за выключэннем асобных абазначэнняў, указаных ніжэй). У выключных выпадках па просьбе заяўніка і пры наяўнасці ў дзяржаўнага органа або арганізацыі, упаўнаважаных у адпаведнасці з заканадаўствам дзяржавы – члена Еўразійскага эканамічнага саюза (далей адпаведна – дзяржава-член, Саюз) на выдачу сертыфікатаў (далей – упаўнаважаны орган), такой магчымасці сертыфікат можа быць запоўнены на іншай мове.
3. Запаўненне сертыфіката на адваротным баку не дапускаецца.
4. Сертыфікат павінен утрымліваць унікальны нумар бланка сертыфіката, парадак фарміравання якога вызначаецца ўпаўнаважаным органам.
5. Сертыфікат можа ўтрымліваць дадатковыя звесткі, якія ўносяцца ўпаўнаважаным органам у кадзіраваным выглядзе (QR-код, URL-адрас і інш.).
6. Наяўнасць у сертыфікаце падчыстак, памарак і незавераных выпраўленняў і (або) дапаўненняў не дапускаецца. У выключных выпадках у сертыфікат могуць быць унесены выпраўленні і (або) дапаўненні, якія ўносяцца шляхам закрэслівання памылковай інфармацыі і наддрукоўвання або ўнясення ад рукі скарэктаваных звестак і завяраюцца подпісам службовай асобы і пячаццю ўпаўнаважанага органа, які выдаў сертыфікат, калі іншае не ўстаноўлена заканадаўствам дзяржавы-члена.
7. Месца, якое засталося нявыкарыстаным у графах 6–9 сертыфіката, а таксама ў дадатковых лістах да яго можа быць перакрэслена з мэтай прадухілення ўнясення якіх-небудзь дадатковых звестак.
8. Выкананне патрабаванняў пунктаў 1, 3, 4, 6 і 7 гэтага дакумента забяспечваецца толькі пры выдачы сертыфіката на папяровым носьбіце.
9. Сертыфікат афармляецца на асобную партыю тавару або на тавар, які выпускаецца серыйна.
10. У сертыфікаце ўказваюцца:
1) у графе 1 – найменне (прозвішча, ініцыялы) і адрас грузаадпраўшчыка (экспарцёра).
Калі грузаадпраўшчык і экспарцёр з’яўляюцца рознымі юрыдычнымі (фізічнымі) асобамі, указваецца, што грузаадпраўшчык (найменне (прозвішча, ініцыялы) і адрас) дзейнічае «па даручэнні» («on behalf of») экспарцёра (найменне (прозвішча, ініцыялы) і адрас).
У графе ўказваюцца тыя ж найменні (прозвішчы, ініцыялы) і адрасы грузаадпраўшчыка і экспарцёра, якія ўтрымліваюцца ў таварасуправаджальных дакументах, звязаных з вывазам тавару за межы мытнай тэрыторыі Саюза (знешнегандлёвы дагавор, рахунак-фактура (інвойс) і інш.).
У выпадку афармлення сертыфіката на тавар, які выпускаецца серыйна, у графе ўказваюцца найменне (прозвішча, ініцыялы) і адрас вытворцы тавару;
2) у графе 2 – найменне (прозвішча, ініцыялы) і адрас грузаатрымальніка (імпарцёра).
Калі грузаатрымальнік і імпарцёр з’яўляюцца рознымі юрыдычнымі (фізічнымі) асобамі, указваецца, што грузаатрымальнік (найменне (прозвішча, ініцыялы) і адрас) дзейнічае «па даручэнні» («on behalf of») імпарцёра (найменне (прозвішча, ініцыялы) і адрас).
У графе ўказваюцца тыя ж найменні (прозвішчы, ініцыялы) і адрасы грузаатрымальніка і імпарцёра, якія ўтрымліваюцца ў таварасуправаджальных дакументах, звязаных з вывазам тавару за межы мытнай тэрыторыі Саюза (знешнегандлёвы дагавор, рахунак-фактура (інвойс) і інш.).
Графа можа не запаўняцца:
калі звесткі аб грузаатрымальніку (імпарцёры) адсутнічаюць;
у выпадку афармлення сертыфіката на тавар, які выпускаецца серыйна.
У выпадку калі звесткі аб грузаатрымальніку (імпарцёры) адсутнічаюць, у графе таксама можа рабіцца запіс «па распараджэнні» («to order»);
3) у графе 3 – від транспарту і маршрут руху тавару (наколькі вядома).
Графа можа не запаўняцца:
калі від транспарту і маршрут руху тавару невядомыя;
у выпадку афармлення сертыфіката на тавар, які выпускаецца серыйна;
4) у графе 4 – рэгістрацыйны нумар сертыфіката, поўнае або скарочанае найменне дзяржавы-члена, у якой выдаецца сертыфікат, поўнае або скарочанае найменне краіны, для прадстаўлення ў якую выдаецца сертыфікат;
5) у графе 5 – спецыяльныя адзнакі (пры неабходнасці).
У выпадку выдачы дубліката сертыфіката замест страчанага або пашкоджанага робіцца запіс «Дублікат» («Duplicate»).
У выпадку выдачы сертыфіката пасля адпраўкі тавару праводзіцца запіс «Выдадзены пасля» («Issued retroactively»).
У выпадку анулявання сертыфіката або неабходнасці яго пераафармлення робіцца запіс «Выдадзены ўзамен» («Issued instead») з указаннем нумара і даты выдачы ануляванага (які пераафармляецца) сертыфіката.
У выпадку выдачы сертыфіката на падставе дакумента аб паходжанні тавару, выдадзенага (аформленага) на тавар у іншай дзяржаве-члене або ў трэцяй краіне (краіне, з якой паходзіць тавар, або краіне вывазу), робіцца запіс «Выдадзены на падставе» («Issued on the basis») з указаннем звестак аб такім дакуменце.
У выпадку афармлення сертыфіката на тавар, які выпускаецца серыйна, у графе робіцца запіс «Сертыфікат на тавар, які выпускаецца серыйна, да» («Certificate for series-produced goods until») з указаннем тэрміну прымянення такога сертыфіката ў фармаце дд.мм.гг (дзень, месяц, 2 апошнія лічбы каляндарнага года) (напрыклад, «Сертыфікат на тавар, які выпускаецца серыйна, да 05.05.22» («Certificate for series-produced goods until 05.05.22»)).
У графе таксама можа ўказвацца іншая неабходная інфармацыя;
6) у графе 6 – парадкавы нумар тавару перад кожным таварам (у выпадку заявы ў адным сертыфікаце звестак аб некалькіх таварах);
7) у графе 7 – даныя аб колькасці месцаў і відзе ўпакоўкі.
У выпадку афармлення сертыфіката на тавар, які выпускаецца серыйна, графа не запаўняецца;
8) у графе 8 – апісанне тавару, якое дазваляе правесці яго ідэнтыфікацыю, камерцыйнае найменне тавару і іншыя звесткі аб тавары.
Калі ў сертыфікаце недастаткова месца для апісання тавараў, выкарыстоўваюцца дадатковыя лісты. Такія дадатковыя лісты павінны быць завераны подпісам службовай асобы і пячаццю ўпаўнаважанага органа, які выдаў сертыфікат. На дадатковых лістах павінен быць указаны рэгістрацыйны нумар сертыфіката, да якога прыкладаюцца такія дадатковыя лісты.
У якасці дадатковых лістоў да сертыфіката дапускаецца выкарыстанне рахунка-фактуры (інвойса), спецыфікацыі да кантракта або іншага таварасуправаджальнага дакумента, які ўтрымлівае апісанне тавару, што дазваляе правесці яго ідэнтыфікацыю, і іншыя звесткі аб тавары. Такія дакументы павінны быць завераны пячаткай упаўнаважанага органа, які выдаў сертыфікат.
У выпадку афармлення сертыфіката ў электронным выглядзе без афармлення арыгінала сертыфіката на папяровым носьбіце дапускаецца адступаць ад патрабаванняў аб засведчанні дадатковых лістоў (таварасуправаджальных дакументаў) пячаццю ўпаўнаважанага органа і подпісам службовай асобы гэтага ўпаўнаважанага органа.
Дадаткова ў графе 8 могуць быць указаны нумар і дата рахунка-фактуры (інвойса), спецыфікацыі да кантракта або іншага таварасуправаджальнага дакумента, які адлюстроўвае фінансавыя і (або) колькасныя параметры тавару. У выпадку выкарыстання ўказаных дакументаў у якасці дадатковых лістоў да сертыфіката ўказанне іх нумара і даты з’яўляецца абавязковым.
Калі ў сертыфікаце ўказваюцца звесткі аб некалькіх таварах, якія паходзяць з розных краін, у графе прыводзяцца звесткі аб паходжанні такіх тавараў. Пры гэтым у верхнім радку графы 11 праводзіцца запіс «Гл. графу 8» («See box 8»);
9) у графе 9 – вага брута і (або) нета тавару і (або) іншыя колькасныя характарыстыкі тавару.
У выпадку афармлення сертыфіката на тавар, які выпускаецца серыйна, графа не запаўняецца;
10) у графе 10 – даныя аб даце і месцы выдачы сертыфіката, найменне і пячаць упаўнаважанага органа, які выдаў сертыфікат, а таксама подпіс службовай асобы ўказанага органа.
У выпадку ўтрымання ў адбітку пячаці даных аб поўным найменні ўпаўнаважанага органа дадатковае ўказанне такіх звестак не патрабуецца.
Пячаць павінна мець дакладны адбітак, які дазваляе пры неабходнасці ажыццявіць ідэнтыфікацыю на прадмет яе арыгінальнасці.
Дапускаецца ўказанне даты выдачы сертыфіката спосабам, адрозным ад друкаванага.
Подпіс службовай асобы ўпаўнаважанага органа разглядаецца ў якасці дадатковай інфармацыі, якая пацвярджае арыгінальнасць сертыфіката.
У выпадку афармлення сертыфіката ў электронным выглядзе без афармлення арыгінала сертыфіката на папяровым носьбіце дапускаецца адступаць ад патрабаванняў аб наяўнасці ў графе адбітка пячаці ўпаўнаважанага органа і подпісу службовай асобы гэтага ўпаўнаважанага органа;
11) у графе 11:
у верхнім радку – найменне краіны, з якой паходзіць тавар;
у ніжнім радку – подпіс заяўніка (упаўнаважанай асобы заяўніка), дата запаўнення сертыфіката і пячаць (пры наяўнасці).
Дапускаецца ўказанне даты запаўнення сертыфіката спосабам, адрозным ад друкаванага.
У выпадку афармлення сертыфіката ў электронным выглядзе без афармлення арыгінала сертыфіката на папяровым носьбіце дапускаецца адступаць ад патрабаванняў аб наяўнасці ў графе адбітка пячаці і подпісу заяўніка (упаўнаважанай асобы заяўніка).
11. Калі выдача сертыфіката ажыццяўляецца для мэт кантролю асобных мер рэгулявання ў выпадках, прадугледжаных артыкулам 4 Пагаднення аб гарманізаванай сістэме вызначэння паходжання тавараў, якія вывозяцца з мытнай тэрыторыі Еўразійскага эканамічнага саюза, сертыфікат запаўняецца з улікам асаблівасцей, прадугледжаных спецыяльнымі правіламі вызначэння паходжання тавараў, якія ўстанаўліваюцца Еўразійскай эканамічнай камісіяй у адпаведнасці з пунктам 2 артыкула 3 указанага Пагаднення.

